पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण काल में दूसरी लहर ने शहर से लेकर गांवों में मातम है। सरकार कर्फ्यू लगाकर संक्रमण रोकने के दावे कर रही है। वहीं, सोमवार को खंडवा में बाजार गुलजार दिखाई दिए।खरीदारी के लिए भरी दोपहरी में लोग बाहर निकले। यहां निगम कॉम्प्लेक्स, घंटाघर, सिंधी कॉलोनी जैसे संवेदनशील क्षेत्रों में आधी शटर खोलकर लोक सामान बेच रहे थे। सख्ती बरतने यहां किसी भी चौराहे पर पुलिस नहीं दिखी।
500 से हजार लोगों के बीच गांवों में शादियां जारी
जहां एक तरफ शहर पुलिस ने सख्ती बंद कर दी है। वहीं, ग्रामीण इलाकों में भी पुलिस ने दूरी बना ली है। संक्रमणकाल में ग्रामीण क्षेत्रों में विवाह कार्यक्रम जारी हैं। यहां एक विवाह कार्यक्रम में 500 से लेकर 1 हजार व 1500 लोगों की रसोई बनाई जा रही है।
क्राइसिस मैनेजमेंट ग्रुप का प्लान नहीं
संक्रमण काल में कर्फ्यू के दौरान गांवों में शादियों से लेकर शहरी क्षेत्रों में व्यापार-व्यवसाय खुलेआम हो रहा है। पंचायत, निगम अफसरों से लेकर पुलिस थानों के बीट प्रभारी के द्वारा व्यापारियों व आयोजनकर्ताओं से साठगांठ कर संक्रमण के बीच खुली छूट दी जा रही हैं। वहीं, क्राइसिस मैनेजमेंट ग्रुप द्वारा भी ठोस कदम नहीं उठाए गए हैं। सख्ती बरतने ना ही कोई प्लान तैयार किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva kas_Deva hin_Deva zho_Hant eng_Latn